Էկզոսֆերա

Էկզոսֆերա ( - «արտաքին», «դրսի» և  - «գունդ», «սֆերա» բառերից), կամ էքսոսֆերա, ցրման ոլորտ, մթնոլորտի արտաքին, առավել նոսր շերտ։

Սկսվում է 600 - 800 կմ բարձրություններից, վերին սահմանը գտնվում է երկրի մակերևույթից մի քանի հազար կմ բարձրության վրա և համընկնում է միջմոլորակային տարածությունների հետ։ Էկզոսֆերայի «օդի» զանգվածը կազմում է մթնոլորտի զանգվածի 10−10 մասը։ Ստորին և միջին մասերը հիմնականում կազմված են թթվածնի և ազոտի ատոմներից։ Ըստ բարձրության մեծանում է ջրածնի ու հելիումի հարաբերական քանակը, և դանդաղ աճում ջերմաստիճանը, որը հասնում է 1500 - 2000 Կելվինի։ Բարձր ջերմաստիճանի և խիստ նոսրության հետևանքով մասնիկների շարժման արագությունը հասնում է տիեզերական երկրորդ արագության, և տեղի է ունենում առավել թեթև մասնիկների ցրում դեպի միջմոլորակային տարածություններ։

Էկզոսֆերայում կատարվող ֆիզիկական երևույթների վրա ազդում են Երկրի մագնիսական դաշտը և Արեգակի ինտենսիվությունը։

Տես նաև 
 Երկրի մթնոլորտ
 Էկզոհիմք

Մթնոլորտ
Աշխարհագրական եզրեր